
Et  haec  quidem  inter  nos  parum  constant. — Celsus.  ^  , 

^  PROOEMIUM. 

Series  est  qua  partes  corporis  animalis  evolvun¬ 
tur  et  successio  qua  munera  maturescunt.  Illo 
tempore  quo  foemina  ei  aetati  attingit  cum  offi¬ 
cia  matris  suscipiendo  habilis  iit,  tota  fabrica 
pulchritudinem  perfectam  muliebrem  exhibet ; 
voluptas,  gaudium  et  cupido  nunc  mentem 

occupant ;  mammae,  fontes  sanctissimi  et  gene¬ 
ris  humani  educatrix  gratissime  augescunt,  et 
summam  molem  adipiscuntur ;  animus  amore 

et  libidine  comissatur  j  oculi  splendent ;  partes 
generationi  inservientes  evolvuntur,  et  pubes 
capillis  obducitur ;  arteriae  uteri  sanguinem 
suum  effundunt;  vultus  splendore  fulget;  be¬ 
nignam  aciem  effundunt  lumina,  et  vox  nunc 
maxime  suavis  ac  canora  est,  sic  ut  “  quisquis 
‘‘  audiet,  amabit ;  quisquis  videbit,  mirabitur  !’* 
Artus  gressu  infirmo  et  timido  sed  nobili  mo¬ 
ventur,  quem  admirari  cogimur,  et  qui  auxi¬ 
lium  animantium  summi  hominis  in  omni  exem¬ 
plo  arduo  postulat;  amplexus  cupidine  ardet, 
et  desiderium  haud  explendum  ad  veneris  aras 
eam  praecipitat.  Apud  virum,  eadem  mutatio 
fitj  tum  animi,  cijm  corporis.?  •:  Barba  pullulat ; 
capilli  rari  pubem,  tegunt ;  .  vox  validior  et 
sonora  fit ;  corpus  rotundius  magis  quadratum 
et  perfectius,  gressus  firmus. et  virilis,  evadunt ; 
animi  affectus  ardent ;  liquor  seminalis,  ille  hu- 

mor  mirabilis,  secerniAncipit,  eumque  venerem 
appetere  stimulat. 

In  constitutione  muliebri  quaedam  existunt 
leges,  quae  actionem  in  uterum  et  mammas 
excitant :  ovaria  tument,  et  secundem  leges  et 
consilium  qaturae  desiderium’  vehemens  in  ani¬ 
mis  utriusque  sexus  invicem  oritur,  proles  gig¬ 
nitur,  liberi  liberos  in  aeternum  procreant  5  ‘‘  et 
‘‘  quicquid  suavis,  quicquid  amari,  alma  Venus 

habet.’’  * 

His  paucis  praemissis,  quaedam  magis  pertin¬ 
entia  ad  dissertationem  hanc  nostram  exiguam 
proferenda  sunt  5  et  priusquam  de  Foetu  singula- 
tim  disserendum  est,  si  facultas  fuerit,  observa¬ 
tiones  paucas  proferre  opus  erit,  I.  De  mensi¬ 
bus :  II.  De  generatione  :  IIL  De  mutatio¬ 
nibus  coitu  inductis  :  IV.  De  conceptu.  Ma¬ 
teria  equidem  amplissima  est,  et  hic  ^  de  eadem 


•  Gregory. — “  Amor  et  meile  et  felle  est  fecundissimus.” 

Peautus. 

“  A  choking  gall,  and  a  preserving  sweet.” — Shaicesfeare. 

non  pure  tractari  potest  j  de  quibusdam  par¬ 
tibus  igitur  gravioribus  tantum  erit  agendum  ; 
et 

I.  De  Mensibus. — Cum  foemina  pubertatem 
attigit,  et  viro  habilis,  systema  ejus  mutationem 

I 

subit  periodicam  conceptui  idoneam,  et  uterus, 
antehac  organum  inutile,  nunc  quantitatem 
sanguinis  effundit,  et  ad  prolem  concipiendam, 
nutriendam,  et  sustinendam,  donec  onus  quod 
gerit  partu  ereptum  fuerit,  pollet.  Ovaria  am¬ 
pliantur,  et  sanguine  turgescunt ;  uterus  signa 
totius  generis  ejus  vasculosi  ad  actionem  excitati 
exhibet, et  actio  inflammationi  similis  vasa  super¬ 
ficiei  internae  uteri  ciet :  deciduam  interdum 
formatam  fuisse  etiam  fertur.  Ovariis  sic  ad  ma¬ 
turitatem  pergentibus,  qua  impregnationi  praepa¬ 
rantur,  superficies  uteri  cum  genere  ejus  vascu¬ 
loso  in  conditione  accomodata  adhaesioni  ovi 
cum  per  tubas  Fallopianas  descenderit,  servatur. 

2.  Unde  haec  effusio  oritur  multum  disputa- 

tum  fuit.  Alii,  inter  quos  sunt  Raaw,  se  hanc 
ex  oribus  vasorum  uteri  progredientem  percipere 
'  posse  affirmarunt,  et  Meibomius,  qui  dixit,  se 
introduxisse  setas  in  illa :  dum  alteri,  quod 
verisimilius  est,  eandem  secretionem  esse,  quia 
cum  sanguini  arterioso  tum  venoso  quod  ad 
dotes  ejus  dissimilis  est,  perhibent.  Hamilton 
secundus,  artis  obstetricis  professor  in  hac  Aca¬ 
demia,  se  percipisse  eam  in  exemplo  prolapsus 
uteri  ex  superficie  revera  uteri  exire,  memo¬ 
rat.*  Menses  proprii  sunt  generi  humano ; 

* 

aliquid  similis  nihilominus  in  animalibus  qua¬ 
drupedibus  quoque  fit,  quamvis  albidum,  et 
quod  tempus  coitui  idoneum  denotat ;  quoniam 
hoc  tempore  tantum  propter  partes  relaxatas 
marem  accipere  possunt.  Tantum  odorem 
haec  secretio  emittit,  ut  mas  distantia  mille 
passuum  eundem  sentire  potest :  hoc  in  cane  et 
tauro  prae  aliis  observatur. 


*  rraeicctionibus  ejus. 

3.  Aetas  qua  menses  primum  profluunt,  pro 
coelo  variat :  quo  calidius  coelum,  fere,  <  eo  ma¬ 
turius  hoc  profluvium  fit,  etvice  versa.  In  nostra 
regione^  puella  donec  usque  anno  aetatis  quar¬ 
to  decimo  vel  quinto  decimo,  et  in  regionibus 
magis  borealibus,  octavo  decimo  vel  vicesimo 
haud  nubilis  est :  dum  in  Asia  menses  tam  ma¬ 
ture  ac  anno  aetatis  nono  profluere  incipiunt  5  ^et 
in  India  Orientali  foeminae  ad  summam  fere 
formam  natae  annos  duodecim*  perveniunt,  et 
jam  anno  aetatis  vicesimo  et  quinto  senescunt. 
Menses  in  copia  unciarum  quatuor  vel  quinque 
plerumque  exeunt,  sed  hoc  inter  alia  ex  coelo 
quoque  multum  pendet.  Apud  terras  sub  sole 
nimis  propinque  sitas,  foeminae  vix  rarius  quam 
semel  singulis  hebdomadis  hoc  fluxu  laborant, 
dum  contra  apud  terras  sub  polis  sitas,  ut 
Lapland^  tantum  bis  in  anno  menses  habent,  et 
hoc  per  tempora  aestiva  brevissima  eorum. 

4.  Labentibus  annis  vero  menses  raro  ante 
annum  aetatis  quadragesimum,  sed  plerumque 

ante  quinquagesimum  fluere  cessant et  cum  his 
cessantibus  cedit  foecunditas.  Generatim  qud 
maturius  incipiunt,  eo  citius  deficiunt. 

5.  Sub  hoc  tempus  corporis  compages  iterhm 
mutationem  haud  parvam  subit.  Mammae  ‘pb 
secretionem  solitam  deficientem  decrescunt,  et 
schirrus  et  carcinoma  saepe  iis  superveniunt ; 
oculi  hebetes  fiunt ;  corpus  modo  persegni, 
illa  alacritate  in  puellis  adeo  ^  solita  deficiente 
movetur  5  mens  minus  vaga  fit,,  et  sapientia, 

quae  per  Jours  de  joie  latebat,  magis  conspicua 

« 

evadit :  revera  plus  gravitatis  foeminae  est. 
Corpus  obnoxium  fit  morbis  hoc  profluvio  ces¬ 
sante  orientibus,  ut  ulceribus  in  corpore  sparsis, 
carcinomati  uteri,  et  illarum  glandularum  cum 
hoc  adeo  consentientium,  mammarum  scilicet  j 
et  multis  vitiis  longis,  quae  nisi  cito  sublata  in 
mortem  saepe  desinunt.  Hoc  tempus  verum 
enimvero  multum  ex  coelo  quoque  pendet. 
Menses  jpariter  ac  aestus  maris  lunae  tribuendos 
esse,  physiologis  veteribus  visum  fuit :  quod  ad 

hanc  sententiam  spectat,  tantum  opus  est  dicere, 
foeminas  omnibus  temporibus  luna  lucente 
mensibus  laborare,  et  nullam  diem  esse  quin 
quaedam  se  male  habet. 

II.  De  Generatione. — Ex  omnibus  animali¬ 
bus  homo  solus  tantum  sub  omni  coelo  et  semper 
muneribus  veneris  aptus  est;  quaedam  res  ta¬ 
men  ut,  ratio  coeli,  tempestas  anni,  affectus 
animi  et  similia,  cupidinem  augere  vel  deminu¬ 
ere  videntur.  Vere  scilicet,  natura  florente  et 
ridente,  atque  sole  radios  ejus  laetos  emittente, 
cupido  mutuus  in  utroque  sexu  excitatur ; 
vultus  pulchre  languescens  et  amabilis  in  foe- 
mina  apparet,  sed  vir  similis  tauro  robusto  cum 
plurimis  adversis  conflictante,  amorem,  non 
magis  vehementem  fortasse,  sed  certe  minus 
superandum  (ob  scientiam  et"  impunitatem 
fruendi  forsitan)  plerumque  exhibet. 

7.  Coelum  similiter  cupidinem  validiorem 
vel  debiliorem  plerumque  efficit.  Sol  Asiae 

torrens  animum  accendit,  sed  non  illa^flamm^ 
puriori  qua  incolae  Europae  qui  ad  urbanitateAi 
melius  redacti  gaudent. 

Happy  the  nations  of  the  moral  north  ! 

Where  all  is  virtue,  and  the  tvinter  season 

Sends  sin,  without  a  rag  on,  shivering  forth.  Btron. 

Apud  illas  gentes  quibus  plures  uxores  ducere 
licet,  et  veneri  efFraenatae  indulgere  fas  est, 
juventus  adhuc  immatura  venerem  colit :  cor¬ 
poris  compago  coitu  crebriori  laxatur,  et  genus 

nervosum  omnibus  suis  officiis,  cum  animi,  tum 

« 

corporis  impar  fit.  “  Concubitus  vero  neque 
nimis  concupiscendus,  neque  nimis  pertimes- 

I  \ 

cendus  est ;  ^  rarus  corpus  excitat ;  frequens, 
solvit.”  ^ 

8.  Sed  libido  est  haud  explebilis  et  effraenata 
in  feminis  non  eadem  ac  in  viris,  quae  diuturni¬ 
tate  et  magnitudine  protenus  morbus  fit,  vitiis 

organorum  generationi  inservientium,  vel  for- 
^  » 

J--* *-  -  -  -  -  -ir   ^  -  -   ■  I--  ■  ■ 

*  Celsus. 

B 

tasse  imaginatione  laesa  ortum  ducens  :  pudicitia 
et  modestia  veneri  haud  superandae,  cedunt,  et 
limites  sexus  transeuntes  victimae  miserae  affec¬ 
tibus  '  haud  moderandis  succumbunt,  eheu ! 

Libido  sic  accensa,  ut  saepius  peteret  viros, 
‘‘  quam  peteretur.’’  Etiam  libido  hujusmodi 
inter  animalia  inferiora  v.  c.  columbarum  et 
passerum  foeminas  potissimum,  maxime  nota¬ 
tione  digna,  est,  quae  libidine  plenae,  plurimis 

artibus  salacibus  marem  ad  veneris  lusus  exci¬ 
tant.  Feles  apud  quadrupedes  praesertim  no¬ 
tatur. 

9.  His  dictis,  de  his  partibus  foeminae  gene¬ 
rationi  peculiariter  inservientibus,  nimirum  de 
utero  et  ovariis  pauca  loqui  oportet.  Uterus 
corpus  parvum  triangulare  est,  pirum  nonnihil 
refe^rens,  de  parenchymate  densa  existens,  et 
aliis  partitius ^iiiagnopere  consentiens:  circiter 
tres  digitos  longum,  et  duos  latum.  Anatomici 
hoc  in  fundum,  corpus,  cervicem,  et  os  tinci 

dividunt.  Fundus  et  corpus  uteri  ad  tubas  Fallo- 

pianas  pergunt,  his  extremitates  sunt  inequales, 
fimbriae  dictae,  commeatum  efficientes  per 
quem  ovum  in  uterum  defertur.  Uterus  in  situ 
per  quaedam  ligamenta,  'quae  cedunt,  et  utero 
graviditate  provecta  ascendente  quasi  deleta 
fiunt,  tenetur.  Horum  praecipua  sunt  ligamen¬ 
ta  rotunda  ex  fundo  uteri  orientia,  ‘et  ex  canali¬ 
bus  inguinalibus  exeuntia  in  labiis  pudendi 
evanescunt. 

10.  Cavum  triangulare  uteri  membrana  pecu- 

/ 

liariter  molli  obducitur,  quae  ad  recipiendum 

* 

ovum  cum -descenderit,  in  promptu  est.  Conti- 
tinuatio  est  tunicae  internae  vaginae,  admodum 
vasculosa,  et  ex  ea  menses  profluere  existiman¬ 
tur.  Uterus  sanguinem  recipit  ex  arteriis  qua- 
tuor,  nempe,  duabus  ex  aorta,  fere  spermaticis, 
et  duabus  ex  hypogastricis,  uterinis  dictis  :  his 
venae  conveniunt. 

11.  Utero  in  foeminis  additur  vagina  vel 
canalis  membranosus  magna  vi  praeditus  resi¬ 
liendi,  quae  os  uteri  complectens  descendit 


12 


QUAEDAM  DE  GENERATIONE 


inter  vesicam  et  rectum,  et  infra  urethram  ape¬ 
rit,  cujus  orificium  in  puellis  membrana  tegit ; 
praesentia  a  quibusdam  pro  teste  virginitatis  ha¬ 
betur.  Canalis  usus  perspicuus  est. 

12. '  Omria  in  ligamentis  latis  pone  suspensa 
jacent,  et  forma  sunt  ovali  nonnihil  plana. 
Quod  necessarium  est  foecunditati  quantum  ex 
foemina  pendet,  praebent.  Ovariis  excisis, 
cupido  perit,  et  vis  concipiendi  deest.  Ex  vesi¬ 
culis  constant,  quae  lympha  coagulata  quasi 
implentur,  atque  animali  sano  inspecto,  ova  in 
diversis  gradibus  foecunditati  idonea  exhibent : 
munere  semen  muliebre  secernendi  perfungi 
olim  existimata  fuerunt ! 

13.  In  puellis  adhuc  immaturis  corpuscula 
rotunda  vix  detegi  possunt  y  nihil  asperitatis 
nec  ulla  horum  corporum,  quibus  nomen  est 
corpora  luteay  in  superficiem  ovarii  conspicienda 
sunt,  sed  proxime  ante  eruptionem  mensium, 
vesiculae  parvae  in  conspectum  venire  incipiunt, 
atque  ovarium  ovis  -diversa  mole  impletum  est. 

Animalia  inferiora  quippe  quibus  tempora  sua 
tantum  sunt,  foecunditas  coitum  certius  quam 
in  genere  humano  sequitur. 

‘  ‘  r  r 

III.  De  Mutationibus  coitu  inductis.— 
Quod  ad  effectum  certissimum  quem  coitus 
ovario  foeminae  impertit,  hunc  unquam  plane 
intelligendum  esse  fortasse  non  expectare  licet. 
Physiologi  tamen  arcanorum  illorum  ex  analor 
gia  rationem  reddere  partim  conati  sunt,  et 

operam  fortasse  non  omnino  frustra  collocarunt. 

* 

Ad  sententiam  suam  comprobandum,  formatio¬ 
nem,  maturitatem,  et  foecunditatem' plantarum, 
et  incubationem  ovi,  inter  quae  haud  parum  si¬ 
militudo  intercedit,  attulerunt.  Limites  huic 
dissertationi  impositi,  ut  utramque .  exponam, 
non  sinunt ;  de  gallinae  ovo  tamen  breviter  lo¬ 
cutum  erit. 

15.  Vitellus  cum  membranis  ejus  mollibus  in 
ovario  gallinae,  quod  situm  est  prope  vertebras, 
formatur.  Maturus  in  ovo  perfectissimo  tela 

molli  et  vasculosa  membranorum  circumdari 
videtur.  Membrana  vitelli,  cum  matura  et  foe- 
cundata  est,  se  rumpit,  et  tunc  infundibulum, 
quod  tubas  Fallopianas  in  foeminis  generis  hu¬ 
mani,  et  animalium  quadrupedum  refert,  eam 
complectitur.  Embryo,  dum  in  membranis  ovi 
includitur,  cicatricula  nominatur.  Vitello  tran- 
seunte  per  uterum  adduntur  aliae  partes  ovi,  et 
dum  descendit,  recipit  membranas  albuminis,  et 
priusquam  excluditur,  testa,  ut  id  videmus, 
circumdatur.  Membrana  sub  testam  jacet, 
quae  omnes  partes  tegit,  sed  inter  finem  majo¬ 
rem  et  testam,  spatium,  quod  aerem  continet 
(folliculus  aeris  dicitur)  relinquit.  Sub  mem¬ 
branam  vitelli  macula  est  albidior  vitello,  et 
haec  est  cicatricula,  et  intra  hanc  rudimenta 
pulli  sita  sunt.^  Vitellus  duo  extrema  versus 
ovi  ad  albumen  vel  albidum  chalazis  figitur, 
et  hae  ad  latus  vitelli  finguntur,  adeo  ut  levitas 


*  Burns  hoc  negatur,  p.  632. 

vitelli  servat  eum  volventem  ut  ovum  vertitur, 
ita  ut  cicatriculam  ad  partem  superiorem  ovi 
conjiciat ;  corpori  igitur  gallinae  semper  proxi¬ 
ma  est,  ut  calorem  maternum  accipiat. 

16.  Incubatione,  principium  vitae  in  pullo  et 
membranis  ejus  cietur,  et  prima  mutatio  insignis 
in  lineis  sanguineis  observatur,  quae  concurren¬ 
tes  circulum  vasorum  constituunt,  et  quae  in 
umbilico  pulli  desinere  videntur.  De  forma¬ 
tione  horum  vasorum  minime  constat.  Hun- 
tero  celeberrimo,  maculas  conspectas  ad  latera 
vasorum  esse  sanguinem  coagulatum,  quae 
postea  vasa  sanguinea  fient,  sententia  est ;  et 
haec  etiam  dudum  Herveo  illustrissimo.  Sed 
Dominus  Bell  opinionem  verisimiliorem  edit,* 
nempe,  ut  incubatio  ovi  mutationem  efficit  in 
fluidis  quae  stimulo  sunt  iis  vasis,  quae  in  mem- 

t 

branis  antequam  sita  sunt,  quorum  actio  et  re¬ 
laxatio  alterna  nisi  cum  vita  ipsa  nunquam  desi- 


*  Vide  Anat :  ejus,  vol.  iii.  p.  436. 

nunt.  Haec  res  tamen,  pariter  ac  multae  aliae 
in  naturae  ratione,  magna  ex  parte  in  occulto 
latet.  ,  ii  ’ 

IV.  De  Conceptu. — Ovum  foecundatum 
per  tubas  Fallopianas  descendere,  foecunditate 
cessante,  cum  tubae  imperviae  sunt,  vel  expe¬ 
rimento  has  excindendi  post  impregnationem, 
satis  constat.  Excidendo  tubas  Falloppianas  ex 
caniculo  horas  quadraginta  octo  post,  foecundi- 
tati  pariter  ac  ante  coitum  obstare ;  sed  his  post 
horas  quinquaginta  excisis,  foecunditatem  non 
impediri,  quia  ovum  descenderat,  Doctor  Heigh- 
ton  praeclarus  reperit. 

18.  Ovum  in  ovario  foecundatum  esse  ex 
foetu  in  ovario  vel  tubis  Falopii  nonnunquam 
perstante  et  maturo  facto,  patet  5  sed  quomodo 
semen  agat,  minime  inter  auctores  satis  conve¬ 
nit.  Gregorius  noster  celeberrimus,  in  con¬ 
spectu  ejus,  his  verbis  utitur  ;  “  In  foecunda 
“  venere  probabile  est,  non  modo  clitoridem 

caeterasque  partes  exteriores  genitalium  or- 
“  ganorum  foeminarum,  sed  intimas  quoque, 
tubas  imprimis  FallopianaSy  influente  sanguine 
“  turgere  et  erigi ;  hasque  tubas  ad  omrla 
admoveri,  eademque  suis  flmbriis  amplecti, 
semenque  masculinum  ad  ea  deferre,  ovumque 
vel  separatum  ex  ovarioy  postquam  semine 
masculino  foecundatum  fuerit,  vel  forsitan 
rupti  tantum  ovi  humorem,  cum  semine  mix- 
‘‘  tum,  in  uterum  deducere.*^  In  Alberto  Mag¬ 
no  conatus  sequens  mechanicus  ad  explica- 

« 

tionem  reddendam,  qui  quamvis  doctrinis  re- 
centioribus  non  congruit,  attentione  dignus 
est.  ‘‘  Nam  philosophi  dicunt,  quod  semen 
“  viri  conjunctum  menstruo  muliebri,  habet  se 
ad  menstruum  mulieris  tanquam  artifex  ad  ar- 
“  tificium.  Unde  sicut  carpentarius  solum  est 
“  efficiens,  et  domus  effectus,  ita  quod  materiam 
“  domus,  alterat  ac  disponit,  sic  etiam  sperma 
“  viri  alterat  menstruum  mulieris  ad  formam 
‘‘  hominis.” 

c 


( 

19.  Similitudine  prolis  ad  utrumque  parentum 
perspecta,  aliquid  actionis  mutuae  et  complex- 
issimae  in  utroque  sexu  ad  illam  gignendam 
fieri,  non  negari  potest ;  et  quanto  magis  mirum 
est,  quomodo  animus  excelsus,  vel  turpis,  ex 
singulis  parentibus,  ac  vultus  modo  et  corporis 
forma,  vel  fortasse  vitia,  imo,  constitutio  ipsa 
utriusque  parentis  mutuo  commista,  et  etiam 
morbi,  ut  scrofula,  podagra,  etc.  ad  progeniem 
descendant.  Et  praeter  alia  paterni  vultus  saepe 
in  nepotes  propagata  similitudo,  et  usque  non- 
nunquam  fortitudinis  et  integritatis. 


Fortes  creantur  fortibuS)  et  bonis.— -Hor ac  k.  , 

» 

) 

Sororum  filiis  idem  apud  avucnulum,  qui  apud 
patrem  honor,*  In  Alberto  Magno  conatus  ad 
explicationem  reddendam  quoque  reperitur. 
“  Item  medici  dicunt,  quod  in  semine  viri  sit 
quidam  spiritus  gignens,  qui  penetrat  totam 


*  Tacitus  de  Germanicis. 

materiam  seminum  conjunctorum,  et  ille 
‘‘  spiritus  est  formativus  omnium  membrorum  : 
tanquam  faber  ferrum  cum  malleo  disponit, 
sic  ille  spiritus  disponit  et  mollit  omnia  mem- 
‘‘  bra,  et  per  ipsum  spiritum  salvatur  principi- 
‘‘  um  efficiens.”^ 

20.  Caeterum,  an,  ex  emanantibus  seminis 
actio  contagionis^  an  quorundam  spirituum  corpo» 
ris  expertis^  ut  angelorum  vel  daemonum^  vel  anu 
mi  vel  cujusdam  animum  habentis^  sit,  nisi  quod 
ad  rem  absurdam  spectat,  adhuc  non  censere 
licet.  Sed  si  opinionem  experiendo  opiis  fuit, 
honore  delato,  illa  illustrissimi  scrutatoris  arca¬ 
norum  naturae  Hervei,  in  conspectum  venerit ; 
non  considerare  rem  absurdam  vel  prodigiosam^ 
foeminam  evadere  posse  causam  efficientem^  gene^ 


*  Vide  Alberti  Magni  de  secretis  mulierum  libellum,  p.  20.  London 
1615.  Auctore  Michael  Scott. 

f  Causa  efficiente  non  considarem  causam  sine  mare  perfectam  esse, 
sed  ut  movens  et  mobile  ;  quae  in  generatione  fertili  ex  foemina  multum 
magis  arcte  pendeat. 

rationis^  et  in  llld^  impregnatio  Jit  ex  conceptione 
ideae  generalis  *vel  in  animo  insitae  ;  ^  quod  non 
prae  se  ferre  inscitiam  possimus  de  facultate 
prodigiosa  quam  mulier  impregnationi  obsisten¬ 
di  habet ;  quae,  amore,  cupidine,  et  libidine  in¬ 
tractabili  supervenientibus  contra,  vincitur,  et 
conceptio  sequitur.  Atque  in  hoc  modo  mul¬ 
tae  in  lucein  prodierunt,  quae  venerem  prius 
furtim  et  impune  sub  modio  coluerunt. 

21.  Virgine  compressa  nunc  ex  luxuriosis 
veneris  surgente,  singulari  tremore  et  trepida¬ 
tione  oppugnata  est  per  totum  corpus,  et  priva¬ 
tionem  quasi  cujusdam  quo  antehac  praedita 
fuit,  experitur:  et  in  connexione  infortunata, 
quod  accidit,  in  lachrymas  effundendo,  annun- 
ciat.  Horis  labentibus  utcunque,  profluvium 
regulare  periodicum  cessans  mulierem  certius 
conditionis  suae  monet :  aegra  est,  et  mane  vo¬ 
mitu  corripitur ;  cardialgia  laborat  5  somnus 


•  Vide  Herv.  de  generatione  animantium,  p.  546. 

turbatus  est;  mammae  primum  potius  planae 
sunt,  sed  postea  augescunt,  et  nonnunquam  do¬ 
lent,  et  areola  circulo  fusco  circumdatur ;  pal¬ 
lidior  est  quam  antea ;  linimenta  acuta  fiunt,  et 
totum  corpus  interdum  marscescit :  Si  primus 
sit  partus  de  conditione  sua  magnopere  anxia 
est.  In  multis  tamen  parum  turbationis  indu¬ 
citur,  et  tempus  accelerationis,  anglice  quichen^ 
ing  (ut  dicitur)  tantum  mulierem  de  conditione 
sua  certiorem  reddit.  Cito  post  uterum  gravem 
factum  tamen  sanguis  viscidus  fit,  insigniter  ut¬ 
cunque  ex  illo  in  inflammatione  conspecto  di¬ 
versus  :  nonnihil  etiamsi  dubii  est,  annon  hoc 
signum  sit  conceptus,  ut  in  mensibus  suppressis, 
quibus  est  febricula,  mutatio  similis  sanguinis 
observatur.  Ex  his  tam  arcte  cum  dissertatione 
nostra  de  Foetu  connexis,  nunc  ad  Foetum 
ipsum  transeundum  est. 


2% 

DE  FOETU  IN  UTERO. 

22.  In  compressione  mutua  semine  masculino 
excitante  actionem  uteri,  hic  sanguine  turget, 
et  arteriae  ejus  parvae  febrinam  secernunt  et 
effundunt.  Extremitates  fimbriatae  tubarum 
Fallopii  (18)  amplectuntur  ovarium,  et  ovum 
foecundatum  ad  uterum  deferunt;  quod  vi  qua¬ 
dam  irritabili  vel  musculari  efficiunt,  haud  exi¬ 
guo  spatio  temporis  tamen  inter  hoc  foecunda¬ 
tum  et  adventum  in  uterum  intercedente  (17). 

23.  Ovum  ut  ex  ovario  descendit,  ex  duabus 
membranis,  chorion  et  amnion  nominatis,  con¬ 
stat  ;  quarum  posterior  foetum  statim  circum¬ 
dat.  Ad  uterum  perveniens,  membranam  ter¬ 
tiam,  deciduam  vel  tunicam  filamentosam,  reci¬ 
pit,  quam  ut  supra  dictum  (22)  arteriae  inter¬ 
nae  uteri  secernunt ;  quae  membrana  ex  deci¬ 
dua  reflexa  (effecti,  ut  fertur,  per  gravitatem 

ovi  illam  ex  utero  separantem)  et  decidua  vera, 
constat. 

24.  Ovo  in  uterum  descendente,  nexus  inter 
floculos  vel  superficiem  asperam  chorii  et  uterum 
efficitur.  Ad  illud  punctum  ubi  quantitas 
maxima  est,  vasa  foetus  accumulare  incipiunt, 
et  ex  adhaesione  sua  universa  massa  densa  for¬ 
matur  :  hoc  ex  eodem  principio  fit,  quo  ramuli 
,et  folia  plantae  lucem  versus  tendunt.  Hinc 
oritur  placenta^  quae  alimentum,  imo,  vitam 
ipsam  foetui  praebet.  Vasa  floccosa  chorii 
aliam  partem  ejus,  et  tunica  decidua  uteri  alte¬ 
ram,  constantem  veluti  ex  portione  foetali  et 
materna,  constituunt.  Foetus  nonnunquam  in 
uterum  quem  natura,  ei  provisit  non  descendit, 
sed  in  cavitatem  abdominis  labitur,  ubi  vivit, 
crescit,  et  molem  ultimam  adipiscitur.  Ad 
mesenterium  aliquando  adhaerens  invenitur. 

25.  Inter  physiologos,  num  animal  ante  con¬ 
ceptum  extitit,  plurimae  controversiae  fuerunt,* 


♦  Vide  Bonctt.  et  Haller. 

et  multa  experimenta  summ4  cum  cura  peracta 
fuerunt-  Spallanzani  inter  coitum  ranarum  par- 
tes  genitales  non  in  contactum  appropinquare, 
sed  ova  gravia  fieri,  vel  vitam  ut  a  foemina  exirent 
accipere,  eaque  crescere  et  animalia  fieri,  perce¬ 
pit.*  Inde  videretur  fluidum  seminale  tantum 
animal  antea  formatum,  sed  quod  in  statu  tor¬ 
pido  vel  quasi  inanimato  existeret  excitare  :  in 
potentia  sed  non  actu.  Hinc  ex  analogia  (si  sic 
loqui  liceat)  homunculum  in  ovo  foeminae  jam 
.pridem  extitisse,  et  excitationem  seminis  mas^ 
culini  ad  eum  ex  torpore  ciendum  tantum  pos¬ 
tulare,  credi  potest :  et  ideo  sententia  germinis 
existentis  imprimis  Fabricio  ab  Aquapendente 
proposita  fuit.  Quod  ad  animalcula  in  semine 
masculino  conspecta,  et  opinionem  haec  esse 
homunculos,  qui  in  nidum  foeminae  immissi  spe- 


*  Ova  piscium  oviparorum,  inter  quos  omnes  veneriae  includuntur,  in 
aquam  emissa,  sine  copulatione,  mare  etiam  foecundata  sunt.  * " 

ciem  hominum  induere,  Bell  testante,  summe 
stultitiae  est.* 

26.  Quo  tempore  fixo  ovum  in  uterum  intrat, 
nondum  pro  certo  constat.  In  genere  humano 
non  in  uterum  nisi  tres  hebdomadas  ad  mini¬ 
mum  post  conceptum,  ut  sectiones  cadaverum 
demonstrarunt,  intrat ;  et  Hallerus  comperit, 
quod  in  ove,  quae  per  menses  quinque  uterum 
gerit,  ovum  in  uterum  non  ante  diem  decimum 
septimum  progreditur.t  Mutationes  insignes  in 
utero  post  conceptionem  eveniunt,  quod  spatio 
temporis  non  breviore  diebus  viginti  vel  trigenta 
perficiuntur. 

27.  De  mutationibus  quas  foetus  cito  post 
conceptionem,  quod  ad  formam,  magnitudinem, 
et  rationem  crescendi  subit,  parum  intellectum 
est,  et  ab  aliis  anatomicis  aliter  dicitur.  Ad 
initium  revera  sanguis  adeo  ^  e  st  decolor,  adeo 
parcus  et  pellucidus,  ut  copia  ejus  aciem  oculi 


*  Vide  vol.  iii.  Anat.  ejus. 

f  Elementa  Tom,  viii.  Opera  Minora  Tom.  ii.  p.  434, 

D 

aufugit.  Alii,  inter  quos  est  Buffon,  hanc  ma^ 
nifestam  esse  circa  diem  septimum ;  alteri,  inter 
quos  Hali  erus  est,  diem  decimum  septimum, 
contendunt ;  et  Burns  Glasguae,  post  tres  ute¬ 
ros  inspectos,  quamvis  causa  suspicandi  fuit  fere 
mensem  praeteritum  esse  post  conceptionem, 
ovum  non  invenire  potuit.  Hunterus  celeber¬ 
rimus  dudum  eundem  experimentum  eodem 
eventu,  instituit.  Quum  primum  in  conspectum 
venit,  macula  opaca  circumdata  liquore  amnii, 
in  obtusa  extremitate  amnii  membranae  ope 
plurimarum  fibrillarum  suspensa,  observatur ; 
quae  funis  umbilicalis  postea  fit.  Nunc  aspec¬ 
tum  duarum  vesicularum  impari  mole  inter  se 
conjunctarum  exhibet^  quarum  alia  caput,  et 
altera  truncus  protinus  fiet.  His  nonnulli  ter¬ 
tiam,  scilicet  primordium  cordis,  addunt. 

28.  Foetus  quum  primum  per  membranas 
videri  potest,  non  longior  est  linea,  et  forma 
oblonga ;  hebdomada  sexta  nonnihil  curva  est, 
et  in  aquam  immersus,  pisum  scissum  refert. 

Non  multo  post  formam  homunculi  induit. 
Facies  apparet,  et  situm  oculorum  duae  macu¬ 
lae  nigrae  denotant :  nasus  eminet :  os  recessu 
parvo  designatur :  duae  parvae  fossae  situm 
aurium  prrmo  circulum  nonnihil  depressum  re.- 
ferentium,  ostendunt.  Facies  ipsa,  ratione  ha¬ 
bita  cranii,  parva  est. 

.  29.  Duobus  mensibus  elapsis,  foetus  formam 
suam  manifestam  exhibet.  Membra  evolvuntur: 
vultus  recessus  et  processus  quodammodo  expri¬ 
muntur  :  digiti  primum  manuum,  et  postea  pe¬ 
dum  observantur  :  abdomen  et  ossa  ilii  tument, 

et  eminent :  ossa  adhuc  sunt  mollia  et  flexilia, 
\ 

fibra  musculosa  mollis  et  gelatinae  similis  est,  et 
nervi  atque  vasa  minima  sunt.  Hallerus  cele¬ 
berrimus  observationibus  ejus,  auctores  multum 
hallucinatos  esse  affirmantes  cerebrum  et  me¬ 
dullam  spinalem  fontem  esse  omnium  aliarum 
partium,  vel  saltem  aliquam  partem  generis  ner¬ 
vosi,  probavit.  Cor  pulli  decimo  die  ante  ali¬ 
quam  partem  cerebri  visam,  palpitare,  illi  per- 

spectum  fuit :  cor  quoque  die  quadragesimo 

quinto  primum  micare,  memorat.*  Extremita- 

« 

tes  sub  initio  gemmis  plantae  sunt  similes ;  et 
superiores,  ob  causam  manifestam,  majores  esse 
inferioribus.  Genitalia  mense  tertio,  quamvis 
primo  aegre  detegenda,  prae  reliquo  corpore 
magna  sunt. 

30.  Foetus  nunc  ex  toto  formatus,  mense  se¬ 
cundo  circiter  duos  digitos  longus,  et  nonnihil 
curvatus  est:  mense  tertio,  fere  tres  digitos, 
et  uncias  duas  fere  ponderatur ;  circa  hoc 
tempus  motum  infantis  si  puer,  sed  si  puella 
plerumque  non  nisi  mense  quarto,  mater  sen¬ 
tire  incipit ;  et  sub  hoc  tempus  foetus  e  pelve 
ascendit.  Puerum  quam  puellam,  si  jure 
necne,  adhuc  probandum  est,  citius  evolvi 
opinio  fuit.  Mense  quarto  circiter  digitos 
quinque,  quinto,  sex  vel  septem,  foetus  lon- 


*  Vide  Lineas  pdmas  Physiologiae. 

gus  est ;  sexto,  perfectius  et  bene  formatus, 
digitos  octo  vel  novem  longus,  et  libram  unam 
pendet ;  et  hoc  tempore,  idem  tam  bene  forma¬ 
tus  est,  ut  exempla  sunt  quamvis  rara,  abortium 
superstitum.^  Mense  septimo,  digitos  duode¬ 
cim,  octavo,  quindecim,  et  nono,  homo  nascitur, 
et  digitos  vlginti  longus  est,  libras  octo  vel  no¬ 
vem  pendet.  Hatio  inter  pondus  foetus  et  in¬ 
volucra  ejus,  modo  perspicuo,  ad  initium  et  fi¬ 
nem  gravidi  uteri  reversa  est. 

31.  Priusquam  foetus  in  lucem  prodiit,  plu¬ 
rima  sunt  peculiaria.  Hepat  imprimis  magnae 

molis  est,  et  abdomen  maxime  prominere  efficit  j 
nihil  vel  perparum  bilis  in  eo  secernitur,  san¬ 
guine  quasi  arterioso :  vesicula  fellis  fluido 
subviridi  impletur :  ventriculus  minor  quam 
post  partum ;  intestina  parva  sunt  et  meconium 
tantum  continent :  renes  largi  et  lobulati,  ac 


*  Vide  Obstetricium  de  Burns. 

ureteres  densi  sunt :  glandulae  renales  amplae 
sunt,  et  liumorem  subrubrum  vehunt :  glandula 
magna,  cui  nomen  est  Thymus^  in  thorace  sita 
est :  pulmones  densi  et  firmi :  cor  differt  ex 
adulto,  nunc  simplex  tunc  duplex  est ;  et  pupil¬ 
la  oculi  usque  ad  mensem  septimum  membrani 
occluditur :  testiculi  maris,  et  ovaria  foeminae, 
in  musculis  psois  jacent ;  sed  sub  mensem  octa¬ 
vum,  testiculi  per  annulos  musculorum  externo¬ 
rum  obliquorum  tr^tnseuntes,  in  scrotum  descen-^ 
dunt. 

32.  Ante  spiritum  receptum  totum  corpus 
foetus  laxius  et  mollius  existit.  Ossa  plus  car¬ 
tilaginis  habent,  et  faciliora  sunt  flexu  :  partes 
musculosae  molles  et  laxae  sunt,  et  hac  aetate 
corpus  praecipue  humoribus  abundat.  Genus 
nervosum  valde  irritabile  est. 

33.  Foetus  masculinus  ex  foemineo  nonnihil 
differt.  Caput  illius  ad  partem  posteriorem 
longius  et  planius  est,  thorax  longior,  et  magis 

t 

prominet.  Abdomen  foeminae  quam  maris 

prominentius  est,  et  symphysis  pubis  magis  pro¬ 
jicitur;  extremitates  superiores  quam  in  mare 
breviores  sunt ;  femora  ad  summum  crassiora,  et 
genua  versus,  magis  teretia. 

34.  Foetus  in  utero  illum  situm  quod  mini¬ 
mum  spatii  occupat,  et  ad  formam  uteri  se  prae¬ 
cipue  accommodat,  sibi  selegit.  Sub  mensem 
tertium,  truncus  pauxillum  antrorsum  flectitur, 
mentum  pectore  nititur,  genua  proxime  ad  ven¬ 
trem  retrahuntur,  crura  per  femora  jacent,  et 

pedes  inter  se  complicantur ;  brachia  spatium 

* 

inter  caput  et  genua  occupant.  In  hoc  situ 
Foetus  formam  ovalem  exhibet,  cujus  caput 
alium  finem,  et  nates  alterum  constituunt. 
Hunc  situm  ex  necessitate  pendere  quibusdam 
persuadetur,  sed  cum  foetus  parvus  est,  satis 
loci  est  plures  pro  uno  continendi.  De  hac  re 
sic  Herveus  praeclarus  dicit;  “  Certe  omnia 
“  animalia  dum  quiescunt  et  dormiunt,  membra 
“  sua  plurimum  adducunt  et  complicant,  figu- 
‘‘  ramque  ovalem  ac  conglobatam  quaerunt :  ita 

pariter  embryones,  qui  aetatem  suam  maxime 
‘‘  somno  transigunt,  membra  sua  ea  positione 
“  qua  plasmuntur  (tanquam  naturalissima  ac 
“  maxime  indolenti  quietique  aptissima)  com- 

ponunt/’*  Mulieres  non  natura  multipares 
sunt,  tanquam  aliquando  de  recta  via  discedens 
uterus,  duos,  tres,  quatuor,  et  etiam  nonnun- 
quam  quinque  foetus  continuitf 

35.  Foetus  ad  involucra  sua  per  funem  umbi¬ 
licalem  connecti tur.  Funis  ex  tribus  vasis  con¬ 
stat,  quorum  duo  sunt  arteriae  et  alterum  vena, 
intra  vaginam  inclusis ;  et  simul  cum  his  vasis 
copia  glutinis  pellucidi  et  tenacis  includitur. 
Hoc  modo  solo  inter  foetum  et  matrem  com¬ 
meatus  est,  et  quo  ille  ex  hac  nutrimentum  ac¬ 
cipere  existimatus  est.  Ovo  primum  conspecto, 
nihil  funis  videri  potest,  sed  sub  hebdomadam 
sextam,  hic  in  conspectum  venit.  Canalis  ^te- 


*  Vide  Herveura  de  generatione, 
f  Exemplum  hujusmodi  Doctori  Hull  de  Manchester  occurrit. 

nuis  et  parvus  ex  summo  vesiculae  foetus  exit, 
et  funem  intrat,  sed  in  hunc  profectus,  cito 
evanescit.  Hic  urachus  vocatur. 

36.  Foetu  quod  ad  molem  augescente,  omnes 
partes  solidiores  fiunt,  et  igitur  tardius  forman¬ 
tur  :  embryo  pulli  nobis  hoc  pulcherrime  exhi¬ 
bet.  Tanto  celerius  est  ejus  incrementum 
quum  primum  existere  incipit,  ut  partus  tem¬ 
pore,  quanto  decies  centena  millia  granorum 
unum  exsuperant.  Nihilominus  foetum  ratione 
aequali  non  crescere,  incremento  celeriore  men- 
se  tertio,  quam  secundo,  Sommering  anatomicus 
praestantissimus  observavit :  initio  mensis  quarti 
incrementum  tardius  fit,  et  usque  ad  medium 
ejusdem  mensis  perstat,  quando  iterum  celerius 
evadit.  Mense  sexto  rursus  tardescit,  et  per 
reliquam  gestationem  progressus  tardius  est. 

37.  Ratio  qua  sanguinis  circuitus  et  nutri¬ 
mentum  foetus  perficiuntur,  attentionem  sum¬ 
mam  jure  sibi  vindicat.  In  adulto  et  pulmones 

et  ventriculus  viribus  idoneis  animam  suppedi- 

♦ 

E 

tando  et  sustinendo  praediti  sunt.  In  foetu 
haec  organa  tot  functiones  persolvere  minus 
valent  \  quia  nulla  respiratio  est,  et  nihil  aeris 
igitur  in  pulmones  recipitur,  hi  parvi  sunt,  et 
tantum  sanguinem  circuitus  generalis  ac  in  aliis 
partibus  continent,  et  ob  parvam  quantitatem 
per  eos  delatam,  densi  et  non  expansi  sunt. 

38.  Quod  ad  alimentum  pertinet  quod  foetus 
a  matre  recipit,  hoc  multum  latet,  et  forsitan 
explicationem  plenam  nunquam  accipiet ;  sed 
quia  nullus  commeatus  inter  matrem  et  foetum 
nisi  per  placentam  existit,  nihil  dubii  est  quin 
mater  prolem  suam  nutriat :  nam  liquor  amnii, 
quem  nonnulli  Physiologi  fontem  nutrimenti 
esse  contendunt,  chemia  et  anatomica  nullas 
tales  dotes  inesse  monent.  Primis  hebdomadis 
nec  devorare  neque  concoquere  potest  j  et  quod 
ad  absorptionem  liquoris  amnii  huic  mucus  unc- 
tuosus  qui  totam  cutem  foetus  obtegit,  obstat. 
Verisimilius  est,  me  judice,  vasa  extrema  chorii 
cum  fune  umbilicali  conjuncta,  prima  hebdo- 


ET  FOETU  HUMANO.  35 

mad4  nutrimentum  perficere ;  sed  nexu  gene¬ 
rali  chorii  cessante,  et  placenta  formata,  et  quo¬ 
que  perpendamus  liquorem  amnii  ab  foetu  ipso 
vel  saltem  membranis  ejus  derivari,  foetumque 
ipsum  materiam  ad  se  nutriendum  et  augendum 
non  posse  suppeditare,  placentam  fontem  nutri¬ 
menti  nunc  fieri  concludere  liceat.  Foetus  sine 
ore  tamen  mole  satis  magna,  et  etiam  sine  ca¬ 
pite,  ait  Gregorius,  editi  fuerunt ;  Hallerus  ut¬ 
cunque  dicit  *  foetus  sine  fune  umbilicali  geni¬ 
tos  fuisse  !  Res  tenebrosa,  mirabilis,  et  explica- 
tu  difficilis.  “  Res  alta  terra  et  caligine  mer- 
«  sa.’’ 

39.  Vasa  sanguinea  foetus  et  matris  modo 
valde  complexo  involvuntur,  et  natura  sine  quo¬ 
dam  consilio  gravi  et  summo  hoc.  non  instituit. 
Vasa  umbilicalia  expansa,  et  in  substantiam  pla¬ 
centae  intrantia,  eidem  consilio  ac  pulmones 
in  adulto  inserviunt,  nimirum,  mutationem  in 


*  Vide  Physiologiam  ejus. 

sanguine  foetus  similem  ei  quam  sanguis  adulti 
in  pulmonibus  subit,  efficiunt ;  imo  etiam  quod 
ad  haec  nutrimentum  quoque  fortasse  praebet. 

40.  Ante  partum,  sanguinis  circuitus  modo 
sequente  perficitur.  Arteriae  internae  iliacae 
ascendentes  per  latus  vesicae,  duae  arteriae 
umbilicales  fiunt,  surculi  quarum  in  placenta 
includuntur.  Sanguis  harum  arteriarum  colore 
purpureo  vel  venoso  est  5  ille  qui  in  vena  um¬ 
bilicali  continetur^  foetui  nutrimentum  et  incre¬ 
mentum  vehens,  est  colore  rubro  vel  florido: 
mutatio  est  manifestissima,  ramuli  arteriarum 
umbilicalium  sanguine  impuro  onusti  maternas 
contingunt  et  arctissime  amplectuntur,  et  hoc 
contactu  illi  ista  principia  quae  calorem  floridum 
impertiunt,  adipiscuntur;  sanguis  purpureus 
iterum  ad  matrem,  floridus  vel  purus  ad 
foetum  per  venam  umbilicalem  in  sinum  hepa- 

V 

tis,  defertur.  Hic  sanguis  ad  truncum  sinis¬ 
trum  venae  portarum  et  ad  ductum  venosum 
traditur,  adeo  ut  itinere  duplici  ad  auriculam 

dextram  cordis  pervenit.  Ex  auricula  dextra 
cordis  pars  sanguinis  per  foramen  ovale  protinus 
ad  auriculam  sinistram,  pars  ad  dextrum  ven¬ 
triculum  transit ;  auricula  sinistra  se  contrahens 
sanguinem  ejus  in  ventriculum  sinistrum  et  aor¬ 
tam  mittit,  tunc  ventriculus  dexter  sanguinem 
ejus  arteriae  pulmonali  tradit,  sed  pars  quam  in 
adulto  oporteret  ad  pulmones  deferri,  per  duc¬ 
tum  arteriosum  in  aortam  transit :  corde  foetali 
muneribus  cordis  simplicis  fungente. 

41.  Ex  supra  dictis,  quam  mutationem  san¬ 
guis  in  placenta  subit,  satis  patet.  Ut  foetus 
alatur  et  sustineatur,  sanguis  suo  carbonio  pri¬ 
vatur,  et  oxygenio  dives  fit,  ex  quo  nihilominus 
vix  aliquid  nutrimenti  derivari  potest,  et  procul 
dubio  quoddam  praeterea,  quod  adhuc  in  occul¬ 
to  latet,  huic  consilio  inservit.  Sed  sanguinem, 
qui  munere  certo  perfungi  debet,  omnibus,  qui¬ 
bus  opus  est  ad  hoc  perficiendum  praeditum  esse, 
et  materiam,  ex  qua  foetus  alitur,  in  sanguine  a 
matre  suppeditato  antea  solutam  existere,  vel, 

ac  maximi  probabile  est,  ex  utero  revera  secer¬ 
ni,  naturae  consentaneum  est  credere.  Et  hic, 
analogiam  quorundam  animalium  quibus  dos 
est  mutandi  quosdam  aeres  in  nutrimentum 
idoneum,  ut  chamaeleonis  et  cochleae^  me  ju¬ 
dice,  haud  idoneum  esset  sinere. 

42.  Mensibus  novem  prorsus  elapsis,  foetus 
formam  suam  perfectissimam  nunc  adeptus  est. 
Organa  singula  validiora  evaserunt,  et  foetu 
sine  matre  vivere  valente,  uterus  actionem  pro¬ 
priam  acquirit,  et  ille  sese  quasi  liberare  cona¬ 
tur.  Fibris  musculosis  uteri  nempe,  mole  pau- 
latim  aucta  foetus,  excitatis,  hic  magis  magis¬ 
que  indies  distenditur,  et  tandem  omnibus  par¬ 
tibus  laxatis  et  praeparatis,  atque  contractione 
validissima  facta,  partus  ad  terram,  fructui  ma¬ 
turo  similis,  progreditur ;  non  tamen  sine  dolore 
haud  parvo  matri  orto.  Etiam  quoque  nunc  ut 
infantulus  convivio  aptato  non  careat,  alma 
natura  lac  jam  arbitrio  ejus  in  matris  mammis 
eum  congratulari  comparavit.  His  de  Foetu 
observatis,  ad  phaenomena  partus  naturalis  nunc 

physice  veniendum  est,  utcunque  tantum  brevi¬ 
ter  observandum, 

i 

K-  ' 

43,  Post  menses  novem  solares  elapsos,  tem¬ 
pus  proprium  partui  fit,  cum  foetus  molem  ido¬ 
neam  et  satis  virium  adeptus  est,  et  liquor  amnii 
pro  rata  parte  multo  parcior  factus  est ;  et  sic 
illud  tempus  observans  quod  mundi  salvator 
omnium  hominum  perfectissimorum  princeps  in 
Virginis  matrice  sacrae  implevit,  nimirum,  ex 
die  annuntiationis  Mariae  Virginis,  quae  in  Mar¬ 
tio  est,  usque  ad  diem  partus,  quem  in  Decem- 
bre  celebramus  :  atque  ex  hac  regula,  ait  Her- 
veus,  matronae  sapientiores  computentes,  raro 
falluntur.  Mulier  uterum  raro  diutius  mensibus 
decem  gerit ;  partus  sex  mensium  raro  supersti¬ 
tit,  sed  mense  septimo  forma  validiore  est, 
atque  major  spes  restat.  Hinc  leges  patriae 
nostrae  de  nothis^  infantem  esse  legitimam,  si 
intra  haec  tempora  natus  fuerit. 

44.  Caput  ponderosum  foetus  in  pelvim  pro¬ 
fundius  paulatim  descendit,  et  os  uteri  versus 

dirigitur,  contractionibus  validis  os  uteri  ten- 
tatur,  et  mulier  doloribus  gravibus  afficitur, 
quos,  consensu  quodam  invito,  inspiratione 
maxime  profunda  adjuvat,  qua  viscera  abdomi¬ 
nis  depressa  sunt,  et  uterum  premunt.  Tum 
‘‘  dolores  paulisper  fere  mitescunt,  brevi  autem 

•  '•Ji 

vehementiores  redituri,  tandemque  cum  im- 
‘‘  mani  cruciatu,  et  totius  corporis  tremore, 
‘‘  aliquando  etiam  convulsione,  forsan  lethali 
“  nonnunquam,  infantem  praecipitem  expul- 
“  suri ;  quamprimum  vero  caput  ejus  exiverit, 
reliquum  corpus  facile  sequitur,”  * 

w 

45.  Obstetrices  tria  stadia  partus  naturalis 
memorat.  Primum  plerumque  longissimum  est, 
et  dolores  adeo  sunt  acuti,  et  nonnunquam  ve- 
hementes,  ut  secantes  vel  terentes  dicantur. 
Muci,  qui  partes  lubricat,  effusio  aucta  est,  et 
ore  uteri  niagnopere  dilatato,  stadium  secun¬ 
dum  incipit,  et  haud  multo  post  liquor  amnii 


*  Vide  Conspectum  med.  theor.  Gregorii. 

effunditur ;  dolores  inferius  sentiuntur,  et  diu¬ 
turniores  sunt,  sensusque  depressionis  simul 
adest ;  pars  foetus,  caput  nimirum,  nunc  in  lu¬ 
cem  editur,  et  utero  iterum  agente,  quod  reli- 

f:  ■ 

quum  est  expellitur.  Expulsio  placentae  sta¬ 
dium  tertium  constituit. 

46.  Flocculis  placentae  ex  villis  uteri  detrac¬ 
tis,  sanguinis  effusio  insignis  fit,  cui  nonnunquam 

periculum  adest.  Utero  contrahente  post  se- 

cundina  expulsa  vasa  ejus  comprimuntur,  vi 

« 

propria  sua  contrahunt  quoque,  et  uterus  paux¬ 
illum  sanguinis,  quae  effusio  Lochia  nominatur, 
nunc  tantum  effundit.  Parcior  parciorque  fit, 
donec  prorsus  cessat. 

47.  Mammae,  post  vehementiam  fluxus  lo- 
chiorum  finitam,  tumescere  et  lac  abundantius 
secernere  incipiunt,  quod  primum  est  tenue,  et 
parum  nutrimenti  continet.  Hoc  tamen  pri¬ 
mum  esse  cibum  infantis  natura  voluit,  et  intes¬ 
tina  liberando  meconio,  quod  his  dum  in  utero 

adfuit,  prodesse  existimatur.  Paulatim  spissius 
et  magis  nutriens  fit. 

48.  Sed  mutationes  insignes  infanti  post  par¬ 
tum  eveniunt.  Quamprimum  lux  ei  oborta 
est,  quasi  conscius  futurae  miseriae,  alte  et  valde 
ejulat. 

When  we  are  born,  we  cry,  that  we  are  come 

To  this  great  stage  of  fools.  King  Lear. 

Pulmones  antea  parvi  et  ob  respirationem  defi¬ 
cientem  occlusi,  aere  inhalato,  dilatantur,  et 
pro  colore  ruberrimo,  in  substantiam  levem  et 
natantem,  amplam,  aeris  plenam,  albam  mutan¬ 
tur  j  atque  nunc  sanguine  ut  fit  adulto  in  eos 
irruente,  ductus  arteriosus  aliaque  circuitui  foe- 
tali  propria  caecantur.  Arteriis  umbilici  nunc 
ligatis,  sanguis  vi  aortae  arterias  pelvis,  extre- 
initatumque  inferiarum  dilatat,  et  hae  quod  ad 
molem,  caetero  corpori  quam  in  statu  foetali, 
magis  congruunt.  Foramen  ovale  nunc  imper¬ 
vium  fit :  vena  umbilicalis  ligamentum  hepatis 
tefes  fit :  ductus  venosus  occluditur :  sanguis 

venae  portarum  sinum  sinistrum  et  curvam 
fossae  umbilicalis  nunc  occupat,  per  hepar  de¬ 
latus  ad  bilem  secernendam  inservit,  quae,  ut 
antea  dictum  (31)  in  jecore  foetus  haud  inve¬ 
nienda  fuit ;  arteriae  umbilicales  imperviae 
evadunt,  et  urachus  cito  deletur.  '  Hepar  im¬ 
minutum  fit,  et  intra  costas  recedit,  formamque 
propriam  homunculo  dat. 

Infans  nunc  conditioni  perfecti  adulti  paula- 
tim  attingit ;  et  illud  numen,  quod  formationi 
ejus  primariae  adfuit,  idem  que  in  lucem  edidit, 
operis  suarum  manuum  haud  immemor  est,  sed 
pedes  per  omnes  gradus  vitae  ducit,  donec 
itinere  aspero  confectus,  supremam  diem  obit. 

ALMAE  MATRI,  ET  PROFESSORIBUS  EJUS 
SOLERTISSIMIS,  HONOR  SIT  ET  GLORIA 
IN  SECULA  SECULORUM, 

ESTO. 

FINIS. 


Excudebat  C,  Stewart. 

